***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk/ 73-6/2024.

***Jegyzőkönyv***

***Készült***: Nóráp Község Önkormányzat képviselő-testületének 2024. május 10-én 17.30 órakor megtartott nyilvános testületi ülésről.

***Az ülés helye: Polgármesteri Hivatal***

Nóráp Kossuth utca 48.

***Jelen vannak***: Horváth József Csaba polgármester

Kereszt Roland alpolgármester

Berki-Varga Petra

Merész Géza

Tóth Orsolya képviselők (5 fő)

Tanácskozási joggal részt vett: Kissné Szántó Mária jegyző

Lakosság részéről: 2 fő

(jelenléti iv a jkv. 1. melléklete)

**Horváth József Csaba polgármester** köszöntötte a képviselőket, Megállapította, hogy az 5 fő képviselőből 5 fő megjelent, az ülés határozatképes, azt megnyitotta.

Javasolta az alábbi napirend elfogadását, a kiküldött meghívóban foglaltaknak megfelelően.

(meghívó a jkv. 2. melléklete)

**Napirend**

1.) Beszámoló az önkormányzat gyermekjóléti és gyermekvédelmi feladatainak ellátásáról, családsegítő szolgálat és házi segítségnyújtással kapcsolatos tevékenységről

2.) HVB póttag választása

3.) Tuskómarás és költség vállalása

4.) Majális program döntés

A képviselők a napirendi javaslatot egyhangúlag elfogadták, más napirendre javaslat nem volt.

**Napirend tárgyalása:**

**1.) Beszámoló** **az önkormányzat gyermekjóléti és gyermekvédelmi feladatainak ellátásáról, családsegítő szolgálat és házi segítségnyújtással kapcsolatos tevékenységről**

**Előadó: Horváth József Csaba polgármester**

**Horváth József Csaba polgármester** megállapította, hogy a napirend anyagát a képviselő-testület tagjai a meghívóval együtt kézhez kapták. (Jkv. 3. melléklete) Kérte a hozzászólásokat, javasolta a beszámolók elfogadását.

Hozzászólás nem volt.

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül – a következő határozatot hozta:

**20/2024. (V.10.) KT határozat**

Nóráp község Önkormányzat Képviselő-testülete az önkormányzat gyermekjóléti és gyermekvédelmi feladatainak ellátásáról, családsegítő szolgálat és házi segítségnyújtással kapcsolatos tevékenységről szóló beszámolókat az előterjesztés szerint elfogadja.

A képviselő-testület utasítja a jegyzőt, hogy a beszámolókat – a házi segítségnyújtással kapcsolatos tevékenységről szóló beszámoló kivételével – terjessze fel a Veszprém Vármegyei Kormányhivatal Hatósági Főosztály Szociális és Gyámhivatali Osztály részére.

**Felelős**: jegyző

**Határidő:** 2024.május 31.

**2.) HVB póttag választása**

**Előadó: Kissné Szántó Mária HVI vezető**

**Kissné Szántó Mária HVI vezető** elmondta, hogy szükség van a Helyi Választási Bizottságba póttag választására, mivel Szautnerné Szalai Márta lemondása miatt egy fő póttag került be a bizottságba, így jelenleg csak egy fő póttag van. Szükséges még egy póttag választása. Nyekita Katalin helyi lakos – előzetes kérésünkre nyilatkozott – hogy vállalná a tisztséget, vele szemben összeférhetetlenség nem áll fenn. A póttagot a képviselő-testület választja – jegyző javaslatára - azt követően esküt tesz a polgármester előtt. Kérte a képviselőket a szavazásra:

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**21/2024. (V.10.) KT határozat**

Nóráp község Önkormányzat Képviselő-testülete Nóráp község Helyi Választási Bizottság póttagjává Nyekita Katalin nórápi lakost megvá- lasztja.

Felkéri a képviselő-testület a polgármestert, hogy az eskü letételéről gondoskodjon.

**3.) Tuskómarás és költségek vállalása**

**Előadó: Horváth József Csaba polgármestere**

**Horváth József Csaba polgármester** szóbeli előterjesztésben ismertette a napirendet: a „gazdákkal” történt egyeztetést követően ajánlatokat kért a tuskómarás elvégeztetésére, ugyanis az utak tisztitása után visszamaradó tuskók a jelzett munkák elvégzése nélkül ismét hajtanának. A munkák elvégzésre kerültek, a munkadíjat – előzetes egyeztetésük alapján - az önkormányzat a fa-ágapríték bevételéből biztosítja.

A képviselők a tájékoztatást elfogadták.

**4.) Majális program döntés**

**Előadó: Horváth József Csaba polgármester**

**Horváth József Csaba polgármester** ismertette a napirendet: már előzetesen döntöttek, hogy május 26-án rendezik a II. Nórápi Családi Majálist. A programba illeszkedik a NETE által elnyert Tesco pályázatból és az önkormányzat támogatásával megvalósított „Pityergyöpi barangoló” Tanösvény átadása. Az átadáson részt vesz Dr. Kovács Zoltán országgyűlési képviselő is. Részletesen ismertette a tanösvény kialakításának folyamatát, a munkákban résztvevőket, támogatókat.

Ezt követően a Családi Majális programját egyeztették a képviselők.

Napirendeket követően tájékoztatta a képviselőket, hogy az előző ülésen hozott döntés – építési telkek cseréje – megtörtént, a tulajdonjog változás a földhivatalnál is bejegyzésre került.

Tájékoztatást adott a Magyar Falu Pályázaton elnyert projekt megvalósításáról, a nyílászárók cseréje, illetve klímák beszereléséről.

Több napirend nem volt, a képviselő-testület nyilvános ülését a polgármester 19.00 órakor bezárta.

K.m.f.

Horváth József Csaba Kissné Szántó Mária

polgármester jegyző